CEO”โคว้ยู่ฮะ”กว้านซื้อบิ๊กล็อตRML-DIGI ขึ้นแท่นผถห.ใหญ่เบอร์สอง มีลุ้นควบรวม2กิจการ
"จิรวุฒิ คุวานันท์" ประธานบริษัทโค้วยู่ฮะ กรุ๊ป กว้านซื้อบิ๊กล็อตRML-DIGI ขึ้นแท่นผถห.ใหญ่เบอร์สอง มีลุ้นควบรวม 2 กิจการ
19 เม.ย. 2561

ผู้สื่อข่าวรายงานว่า จากกรณีที่นายจิรวุฒิ คุวานันท์ ซื้อหุ้นบริษัท ไรมอน แลนด์ จำกัด (มหาชน) หรือ RML จากบริษัท คันทรี่ กรุ๊ป จำกัด (มหาชน) หรือ CGH ด้วยการทำรายการ Big Lot จำนวน 5 รายการ ปริมาณ 375 ล้านหุ้น มูลค่าซื้อขาย 450 ล้านบาท ในราคาเฉลี่ยหุ้นละ 1.20 บาทต่อหุ้น
โดยภายหลังการทำรายการดังส่งผลให้ นายจิรวุฒิ คุวานันท์ กลายเป็นผู้ถือหุ้นใหญ่อันดับ 2 ของ RML โดยถือหุ้นเพิ่มเป็น 690,011,000 ล้านหุ้น หรือคิดเป็น 19.30%
โครงสร้างผู้ถือหุ้นรายใหญ่อันดับ 1-5
ที่มา ภาพรวมข้อมูลผู้ถือหุ้น ณ วันที่ 29/03/2561
ทั้งนี้ จากการสำรวจข้อมูลของ “ข่าวหุ้นธุรกิจออนไลน์” พบว่า เมื่อวันที่ เมื่อวันที่ 12 เม.ย.61 นายปรเมษฐ์ รังรองธานินทร์ ประธานเจ้าหน้าที่บริหาร และผู้ถือหุ้นใหญ่อันดับ 1 ของ บริษัท ดิจิตอลเทค แพลนเน็ต จำกัด (มหาชน) หรือ DIGI ได้ทำการจำหน่าย Big Lot จำนวน 316.08 ล้านหุ้น หรือ คิดเป็น 20% ของทุนจดทะเบียน
โดยวานนี้ (18 เม.ย.) มีรายงานการได้มาหุ้น DIGI โดย นายจิรวุฒิ คุวานันท์ ซึ่งเป็นการได้มาเมื่อวันที่ 12 เม.ย.2561 จำนวนหลักทรัพย์ที่ได้มา 316.08 ล้านหุ้น ที่ราคา 0.31 บาทต่อหุ้น คิดเป็น 20% จำนวนหลักทรัพย์ภายหลังการได้มาคิดเป็น 20% ของสิทธิออกเสียงทั้งหมดของกิจการ ทั้งนี้ส่งผลให้ นายจิรวุฒิ คุวานันท์ ขึ้นเป็นผู้ถือหุ้นใหญ่อันดับ 2 ของ DIGI
โครงสร้างผู้ถือหุ้นรายใหญ่อันดับ 1-5
ที่มา ภาพรวมข้อมูลผู้ถือหุ้น ณ วันที่ 02/03/2561
ดังนั้น ผู้สื่อข่าว “ข่าวหุ้นธุรกิจออนไลน์” จึงได้ตั้งข้อสังเกตว่า จากกรณีที่ นายจิรวุฒิ คุวานันท์ ประธานบริษัทโค้วอยู่ฮะ กรุ๊ป และรองประธานกรรมการบริหารกลุ่ม บริษัท โค้วยู่ฮะมอเตอร์ ผู้ดำเนินธุรกิจผู้แทนจำหน่ายรถยนต์ยี่ห้อ ISUZU ที่ได้รับการแต่งตั้งจาก บริษัท ตรีเพชรอีซูซุเซลส์ จำกัด อย่างเป็นทางการ ทยอยเข้าซื้อหุ้น RML และ DIGI ในเวลาไล่เลี่ยกันนั้นจะมีโอกาสเกิดการควบรวบกิจการระหว่าง RML และ DIGI ในอนาคตหรือไม่?